ai4bharat/Pralekha huggingface dataset:
ଆଦିବାସୀ ବ୍ୟାପାର ମନ୍ତ୍ରଣାଳୟ
ଆଦିବାସୀଙ୍କ ବ୍ୟବସାୟ ବାଣିଜ୍ୟକୁ ଡିଜିଟାଲ କରିବା ପାଇଁ ଟ୍ରାଇଫେଡ୍ ଓ ଆଦିବାସୀ ମନ୍ତ୍ରଣାଳୟର ପ୍ରୟାସ
• ଆଦିବାସୀ ହାଟରୁ ବିକ୍ରି ହୋଇନଥିବା ଲକ୍ଷାଧିକ ସାମଗ୍ରୀ କିଣିଲା ଟ୍ରାଇଫେଡ୍, ସେସବୁକୁ ଅନ୍ଲାଇନରେ ରିହାତି ଦରରେ ବିକ୍ରି କରିବ
କେନ୍ଦ୍ର ଆଦିବାସୀ ମନ୍ତ୍ରଣାଳୟ ଅଧୀନ ଟ୍ରାଇଫେଡ୍ ସଂସ୍ଥା ଏକ ଡିଜିଟାଇଜେସନ ଅଭିଯାନ ଆରମ୍ଭ କରିଛି, ଯାହା ଜନଜାତି ବର୍ଗଙ୍କ ବେପାର ବଣିଜକୁ ପ୍ରୋତ୍ସାହିତ କରିବା ପାଇଁ ଉଦ୍ଦିଷ୍ଟ । ଏବେ ଦୁନିଆରେ ସବୁ ଜିନିଷର କାରବାର ଅନ୍ଲାଇନ ବ୍ୟବସ୍ଥାରେ ହେଉଥିବାରୁ ଆଦିବାସୀଙ୍କ ଦ୍ୱାରା ଉତ୍ପାଦିତ ସାମଗ୍ରୀ ସେଥିରେ ଯେପରି ଉଚିତ ପ୍ରତିନିଧିତ୍ୱ ପାଏ ସେଥିପାଇଁ ଏହି ପଦକ୍ଷେପ ଗ୍ରହଣ କରାଯାଇଛି । ଏଥିପାଇଁ ଏକ ଅତ୍ୟାଧୁନିକ ଇ-ପ୍ଲାଟଫର୍ମ ତିଆରି ହୋଇଛି । ଆନ୍ତର୍ଜାତିକ ମାନର ସାମଗ୍ରୀଗୁଡିକୁ ବାଛି ଏହାକୁ ଜାତୀୟ ଓ ଅନ୍ତର୍ଜାତୀୟ ବଜାର ସହିତ ସଂଯୋଗ କରିବା ପାଇଁ ବ୍ୟବସ୍ଥା କରାଯାଇଛି । ଏଥିପାଇଁ ଆଦିବାସୀ ଉତ୍ପାଦକମାନଙ୍କର ନାମ, ଧାମ ଏବଂ ଆଦିବାସୀ କାରିଗରଙ୍କ ଠିକଣା ଆଦି ମଧ୍ୟ ସଂଗ୍ରହ କରାଯାଇ ଏହି ବ୍ୟବସ୍ଥାରେ ଯୋଡାଯାଇଛି । ଏହାର ମୁଖ୍ୟ ଲକ୍ଷ୍ୟ ହେଉଛି ବାହାର ଦୁନିଆକୁ ଆଦିବାସୀ ବଜାର ସହ ଯୋଡିବା ଏବଂ ଇ-କମର୍ସ ବ୍ୟବସ୍ଥାରେ ସେମାନଙ୍କ ଉତ୍ପାଦିତ ସାମଗ୍ରୀର କାରବାରକୁ ପ୍ରୋତ୍ସାହିତ କରିବା । ବନଧନ ଯୋଜନାରେ ସଂପୃକ୍ତ ଥିବା ସବୁ ବନବାସୀ, ସେମାନଙ୍କ ଗାଁ, ହାଟ, ଗୋଦାମ ଏବଂ ଉତ୍ପାଦିତ ସାମଗ୍ରୀ ଆଦି ସଂପର୍କରେ ଯେଉଁସବୁ ତଥ୍ୟ ରହିଛି ସେସବୁକୁ ଟ୍ରାଇଫେଡ୍ ଏବେ ଡିଜିଟାଇଜ କରୁଛି । ଏଥିପାଇଁ ଜିଆଇଏସ୍ ଟେକ୍ନୋଲଜିକୁ ମଧ୍ୟ ବ୍ୟବହାର କରାଯାଉଛି । ଆଦିବାସୀମାନଙ୍କୁ ପ୍ରଧାନମନ୍ତ୍ରୀଙ୍କ ଆତ୍ମନିର୍ଭର ଭାରତ ଯୋଜନାରେ ସ୍ୱାବଲମ୍ବୀ କରିବା ଏହି କାର୍ଯ୍ୟକ୍ରମର ଉଦ୍ଦେଶ୍ୟ । ବର୍ତ୍ତମାନର ଏହି ଅସ୍ଥିର ସମୟରେ ପ୍ରଧାନମନ୍ତ୍ରୀଙ୍କ ସ୍ଥାନୀୟତାକୁ ପ୍ରାଥମିକତା ନୀତି  ମନ୍ତ୍ରରେ ପରିଣତ ହୋଇଛି । ସେହି ଆଧାରରେ ଏବେ ମେରା ବନ, ମେରା ଧନ୍, ମେରା ଉଦ୍ୟମ୍ ନୀତି ଆପଣେଇ ଟ୍ରାଇଫେଡ୍ ସ୍ଥାନୀୟତାକୁ ଅଗ୍ରାଧିକାର ଦେଇ ଉପଜାତି ଲୋକଙ୍କ ଆଡେ ମୁହାଁଇଛି । ଏଥିପାଇଁ ନାନାବିଧ ପଦକ୍ଷେପ ଗ୍ରହଣ କରାଯାଇ ଅସୁବିଧାରେ ଥିବା ଆଦିବାସୀମାନଙ୍କ ଅବସ୍ଥାରେ ଉନ୍ନତି ଆଣିବାକୁ ଉଦ୍ୟମ ଚାଲିଛି । ଟ୍ରାଇଫେଡ୍ର ଉଦ୍ୟମକ୍ରମେ ନିକଟ ଅତୀତରେ ଅନେକ ଆଦିବାସୀ ପରିବାର ନିଯୁକ୍ତି ଓ ରୋଜଗାର ସୁବିଧା ପାଇଛନ୍ତି ।
କରୋନା ମହାମାରୀର ମୁକାବିଲା ପାଇଁ ହଠାତ୍ ଲକ୍ଡାଉନ ଲାଗୁ ହେବାରୁ ବିଭିନ୍ନ ଆଦିବାସୀ କାରିଗରଙ୍କ ଦ୍ୱାରା ଉତ୍ପାଦିତ ପ୍ରାୟ ଏକଶହ କୋଟି ଟଙ୍କାର ସାମଗ୍ରୀ ବିକ୍ରି ନ ହୋଇ ପଡିରହିଛି । ଏହିସବୁ ସାମଗ୍ରୀର ବିକ୍ରିବଟା କରି ସଂପୃକ୍ତ ଆଦିବାସୀଙ୍କ ପରିବାର ପାଖରେ ଏହାର ମୂଲ୍ୟ ପହଞ୍ଚାଇବାକୁ ଟ୍ରାଇଫେଡ୍ ଇତିମଧ୍ୟରେ ଏକଲକ୍ଷ ସାମଗ୍ରୀ କିଣିସାରିଛି । ଏସବୁ ସାମଗ୍ରୀକୁ ଯଥେଷ୍ଟ ରିହାତି ମୂଲ୍ୟରେ ଅନ୍ଲାଇନରେ ବିକ୍ରି କରିବା ପାଇଁ ଟ୍ରାଇଫେଡ୍ ଉଦ୍ୟମ ଚଳାଇଛି । ଏଥିପାଇଁ ଟ୍ରାଇବ୍ସ ଇଣ୍ଡିଆ ୱେବସାଇଟ, ଆମାଜନ, ଫ୍ଲିପକାର୍ଟ ଏବଂ ଜିଇଏମ୍ ପ୍ଲାଟଫର୍ମକୁ ମଧ୍ୟ ବ୍ୟବହାର କରାଯାଉଛି ।
ଚାରିମାସ ଧରି କରୋନା ମହାମାରୀ ବିପତ୍ତି ଲାଗିରହିଛି । ସାରା ଦେଶ ଏହାଦ୍ୱାରା ପ୍ରଭାବିତ ହୋଇଛି । ଏହା ସତ୍ତ୍ୱେ ଲୋକେ ସେମାନଙ୍କର ଜୀବିକା ଅର୍ଜନର ସୂତ୍ର ପୁଣି ଧରିବା ପାଇଁ ଉଦ୍ୟମ କରୁଥିବାବେଳେ ଟ୍ରାଇଫେଡ୍ର ଯୋଦ୍ଧାମାନେ ଆଦିବାସୀମାନଙ୍କୁ ଏହି ଦୁର୍ଦ୍ଦିନରେ ସାହାଯ୍ୟ କରି ବିକାଶର ମୁଖ୍ୟ ଧାରାରେ ସାମିଲ କରିବା ପାଇଁ ଉଦ୍ୟମ କରୁଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହୃଦୟନାଥ ମଙ୍ଗେଶକରଙ୍କ ଟୁଇଟ୍କୁ ସ୍ୱୀକାର କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଯୋଧ୍ୟାରେ ଲତା ମଙ୍ଗେଶକର ଚୌକର ଉଦଘାଟନ ଅବସରରେ ସ୍ୱର୍ଗତା ଲତା ମଙ୍ଗେଶକରଙ୍କ ସାନଭାଇ ହୃଦୟନାଥ ମଙ୍ଗେଶକରଙ୍କ ଏକ ଧନ୍ୟବାଦ ଟୁଇଟକୁ ସ୍ୱୀକାର କରିଛନ୍ତି । ପ୍ରଧାନମନ୍ତ୍ରୀ ମନ୍ତବ୍ୟ ଦେଇଛନ୍ତି ଯେ ଲତା ଦିଦି ଭଗବାନ୍ ଶ୍ରୀ ରାମଙ୍କର ଜଣେ ବଡ ଭକ୍ତ ଏବଂ ପବିତ୍ର ଅଯୋଧ୍ୟା ସହରରେ ତାଙ୍କ ନାମରେ ଏକ ଚୌକ ରହିବା ଯୁକ୍ତିଯୁକ୍ତ ।
ହୃଦୟନାଥ ମଙ୍ଗେଶକରଙ୍କ ଏକ ଟୁଇଟର ଉଦ୍ଧୃତ କରି ଟୁଇଟ୍ କରିଛନ୍ତି;
“ଲତା ଦିଦି ଭଗବାନ୍ ଶ୍ରୀ ରାମଙ୍କର ଜଣେ ବଡ ଭକ୍ତ ଥିଲେ ଏବଂ ପବିତ୍ର ଅଯୋଧ୍ୟା ସହରରେ ତାଙ୍କ ନାମରେ ଏକ ଚୌକ ରହିବା ଠିକ୍ ଅଟେ ।“
HS
(
ଅର୍ଥ ମନ୍ତ୍ରଣାଳୟ
‘ହର ଘର ନଲ୍ ସେ ଜଲ୍’ ଯୋଜନା ପାଇଁ 60,000 କୋଟି ଟଙ୍କା ଆବଣ୍ଟିତ, ଏଥିରେ 3.8 କୋଟି ଘରକୁ କଭର କରାଯିବ
ପ୍ରଧାନମନ୍ତ୍ରୀ ଆବାସ ଯୋଜନା ଅନ୍ତର୍ଗତ 48,000 କୋଟି ଟଙ୍କା ବ୍ୟୟରେ 80 ଲକ୍ଷ ଘର ନିର୍ମାଣ କରାଯିବ
ଭାଇଭ୍ରାଣ୍ଟ ଭିଲେଜ୍ କାର୍ଯ୍ୟକ୍ରମ ଅନ୍ତର୍ଗତ ଉତ୍ତର ଭାରତର ସୀମାରେ ଥିବା ଗ୍ରାମର ବିକାଶ ଉପରେ ଗୁରୁତ୍ବ
ଆକାଂକ୍ଷୀ ଜିଲ୍ଲା କାର୍ଯ୍ୟକ୍ରମରେ ପଛୁଆ ବ୍ଲକର ବିକାଶ ଉପରେ ଧ୍ୟାନ ପ୍ରଦାନ
କେନ୍ଦ୍ର ଅର୍ଥ ଓ କର୍ପୋରେଟ୍ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣ ଆଜି ସଂସଦରେ କେନ୍ଦ୍ରୀୟ ବଜେଟ୍ 2022-23 ଉପସ୍ଥାପନ କରି କହିଛନ୍ତି ଯେ ହର ଘର ନଲ ସେ ଜଲ୍ ଯୋଜନା ଅନ୍ତର୍ଗତ 2022-23 ରେ 3.8 କୋଟି ଘରକୁ କଭର କରିବା ପାଇଁ 60 ହଜାର କୋଟି ଟଙ୍କା ଆବଣ୍ଟିତ କରାଯାଇଛି। ଅର୍ଥ ମନ୍ତ୍ରୀ କହିଛନ୍ତି ଯେ 2014 ଠାରୁ ସରକାରଙ୍କ ଧ୍ୟାନ ନାଗରିକ ବିଶେଷ କରି ଗରିବ ଏବଂ ଦୁର୍ବଳ ବର୍ଗର ସଶକ୍ତିକରଣ ଉପରେ ରହିଛି। ଏଥିପାଇଁ ଅନେକ ଉପାୟ କରାଯାଇଛି ଯେଉଁଥିରେ ଘର, ବିଦ୍ୟୁତ, ରନ୍ଧନ ଗ୍ୟାସ, ଜଳ ଯୋଗାଣ କାର୍ଯ୍ୟକ୍ରମଗୁଡ଼ିକ ସାମିଲ୍ ରହିଛି। ଏହି ବିଷୟରେ ଅଧିକ ସୂଚନା ପ୍ରଦାନ କରି ଅର୍ଥ ମନ୍ତ୍ରୀ କହିଛନ୍ତି ଯେ ବର୍ତ୍ତମାନ ‘ହର ଘର, ନଲ୍ ସେ ଜଲ୍’ ଅନ୍ତର୍ଗତ 8.7 କୋଟି ଘରକୁ କଭର କରାଯାଇଛି ଯେଉଁଥିରେ 5.5 କୋଟି ଘରକୁ ଗତ ଦୁଇ ବର୍ଷରେ ନଳ ଜଳ ପ୍ରଦାନ କରାଯାଇଛି।
ପ୍ରଧାନମନ୍ତ୍ରୀ ଆବାସ ଯୋଜନା
ଶ୍ରୀମତୀ ନିର୍ମଳା ସୀଥାରମଣ ଆର୍ଥିକ ବର୍ଷ 2022-23 ରେ ପ୍ରଧାନମନ୍ତ୍ରୀ ଆବାସ ଯୋଜନାରେ ଚିହ୍ନଟ ହୋଇଥିବା ଯୋଗ୍ୟ ହିତାଧିକାରୀ, ଗ୍ରାମୀଣ ଓ ସହରାଞ୍ଚଳ ଉଭୟଙ୍କ ପାଇଁ 80 ଲକ୍ଷ ଘର କରିବା ପାଇଁ 48 ହଜାର କୋଟି ଟଙ୍କା ଆବଣ୍ଟନର ମଧ୍ୟ ଘୋଷଣା କରିଛନ୍ତି। କେନ୍ଦ୍ର ସରକାର ସହର କ୍ଷେତ୍ରରେ ମଧ୍ୟମ ବର୍ଗ ଓ ଆର୍ଥିକ ଭାବରେ ଦୁର୍ବଳ ଶ୍ରେଣୀ ପାଇଁ ସୁଲଭ ମୂଲ୍ୟରେ ଗୃହକୁ ପ୍ରୋତ୍ସାହିତ କରିବା ପାଇଁ ସମସ୍ତ ପ୍ରକାର ଭୂମି ଓ ନିର୍ମାଣ ସମ୍ବନ୍ଧିତ ମଞ୍ଜୁରୀରେ ଲାଗୁଥିବା ସମୟକୁ କମ୍ କରିବା ପାଇଁ ରାଜ୍ୟ ସରକାରଙ୍କ ସହିତ ମିଶି କାମ କରିବେ। ସରକାର ମଧ୍ୟସ୍ଥତାରେ ଆସୁଥିବା ଖର୍ଚ୍ଚକୁ କମ୍ କରିବା ସହିତ ପୁଞ୍ଜି ବୃଦ୍ଧି ପାଇଁ ଆର୍ଥିକ କ୍ଷେତ୍ରର ରେଗୁଲେଟରଙ୍କ ସହିତ କାମ କରିବ।
ଭାଇବ୍ରାଣ୍ଟ ଭିଲେଜ୍ କାର୍ଯ୍ୟକ୍ରମ
ଅର୍ଥ ମନ୍ତ୍ରୀ ମଧ୍ୟ ନୂଆ ଭାଇବ୍ରାଣ୍ଟ ଭିଲେଜ୍ କାର୍ଯ୍ୟକ୍ରମ ଅନୁସାରେ ଉତ୍ତର ଭାରତର ସୀମାରେ ଥିବା ଗ୍ରାମକୁ କଭର କରାଯିବ। ଶ୍ରୀମତୀ ନିର୍ମଲା ସୀଥାରମଣ କହିଛନ୍ତି ଯେ ‘‘ସୀମାରେ ଥିବା ଗ୍ରାମ, ଯେଉଁଠାରେ ଜନସଂଖ୍ୟା ବହୁତ କମ୍ ରହିଛି ତାହାର କନେକ୍ଟିଭିଟି ଏବଂ ମୌଳିକ ସୁବିଧା ମଧ୍ୟ ବହୁତ ସୀମିତ ରହିଛି ଏବଂ ବିକାଶର ଲାଭରୁ ମଧ୍ୟ ବଞ୍ଚିତ ରହିଛି। ଉତ୍ତର ଭାରତରେ ଥିବା ଏହିସବୁ ଗ୍ରାମକୁ ଏହି ନୂଆ ଭ୍ରାଇବ୍ରାଣ୍ଟ ଭିଲେଜ୍ କାର୍ଯ୍ୟକ୍ରମ ଅନ୍ତର୍ଗତ ଅଣାଯିବ। ଏହି କାର୍ଯ୍ୟକ୍ରମ ମଧ୍ୟରେ ସାମିଲ୍ ରହିଛି ଗ୍ରାମର ମୌଳିକ ଭିତ୍ତିଭୂମି ସୁବିଧା, ଆବାସ, ପର୍ଯ୍ୟଟନ କେନ୍ଦ୍ରର ନିର୍ମାଣ, ସଡ଼କ ଯୋଗାଯୋଗ, ବିକେନ୍ଦ୍ରୀତ ନବୀକରଣଯୋଗ୍ୟ ଶକ୍ତିର ବ୍ୟବସ୍ଥା ରହିଛି, ଦୂରଦର୍ଶନ ଓ ଶିକ୍ଷଣ ଚ୍ୟାନେଲ ଗୁଡ଼ିକ ପାଇଁ ‘ଡାଇରେକ୍ଟ ଟୁ ହୋମ୍’ ଆକ୍ସେସର ବ୍ୟବସ୍ଥା ଏବଂ ଜୀବିକା ସୃଷ୍ଟି ପାଇଁ ସହାୟତା ପରି କାର୍ଯ୍ୟ କରାଯିବ। ଏହି କାର୍ଯ୍ୟକ୍ରମ ପାଇଁ ଅତରିକ୍ତ ପାଣ୍ଠିର ବ୍ୟବସ୍ଥା କରାଯିବ। ବର୍ତ୍ତମାନର ଯୋଜନା ଗୁଡ଼ିକୁ ଗୋଟିଏରେ ସାମିଲ୍ କରାଯିବ। ଆମେ ଏହାର ପରିଣାମକୁ ବିବେଚନା କରିବୁ ଏବଂ ତାହାର ନିରନ୍ତର ଅନୁଧ୍ୟାନ କରିବୁ।’’
ଆକାଂକ୍ଷୀ ବ୍ଲକ୍ସ କାର୍ଯ୍ୟକ୍ରମ
କେନ୍ଦ୍ର ଅର୍ଥ ମନ୍ତ୍ରୀ ନିଜର ବଜେଟ୍ ଭାଷଣରେ କହିଛନ୍ତି ଯେ 2022-23 ରେ ଆକାଂକ୍ଷୀ ଜିଲ୍ଲା କାର୍ଯ୍ୟକ୍ରମରେ ସେହି ବ୍ଲକ୍ ଗୁଡ଼ିକ ଉପରେ ଧ୍ୟାନ କେନ୍ଦ୍ରୀତ କରାଯିବ ଯେଉଁଗୁଡ଼ିକ ଗୁରୁତ୍ବପୂର୍ଣ୍ଣ କ୍ଷେତ୍ରରେ ଉଲ୍ଲେଖନୀୟ ପ୍ରଗତି କରିପାରି ନାହାନ୍ତି। ଶ୍ରୀମତୀ ନିର୍ମଲା ସୀଥାରମଣ କହିଛନ୍ତି ଯେ, ‘ଦେଶର ଅତ୍ୟନ୍ତ ଓ ପଛୁଆ ଜିଲ୍ଲାରେ ରହୁଥିବା ନାଗରିକମାନଙ୍କର ଜୀବନର ଗୁଣବତ୍ତାରେ ଉନ୍ନତ କରିବାରେ ଆମର ଯେଉଁ ସ୍ବପ୍ନ ରହିଥିଲା ତାହା ଆକାଂକ୍ଷୀ ବ୍ଲକ୍ କାର୍ଯ୍ୟକ୍ରମ ବହୁତ କମ୍ ସମୟରେ ସାକାର ହୋଇପାରିଛି। ଏହି 112 ଜିଲ୍ଲାର 95 ପ୍ରତିଶତରେ ସ୍ବାସ୍ଥ୍ୟ, ପୋଷଣ, ଆର୍ଥିକ ସ୍ଥିତି ଏବଂ ମୌଳିକ ଭିତ୍ତିଭୂମି ପରି ପ୍ରମୁଖ କ୍ଷେତ୍ରରେ ବହୁତ ପ୍ରଗତି ହୋଇଥିବା ଦେଖା ଯାଉଛି। ତାହା ରାଜ୍ୟର ହାରାହାରି ମୂଲ୍ୟ ଠାରୁ ମଧ୍ୟ ଅଧିକ ରହିଛି। ଯଦିଓ ଏହି ଜିଲ୍ଲା ଗୁଡ଼ିକର କିଛି ବ୍ଲକ୍ ଏବେ ମଧ୍ୟ ପଛୁଆ ରହିଛି। 2022-23 ରେ ଏହି କାର୍ଯ୍ୟକ୍ରମ ଅନ୍ତର୍ଗତ ଏହି ଜିଲ୍ଲା ଗୁଡ଼ିକର ଏହିସବୁ ବ୍ଳକ୍ ଉପରେ ଧ୍ୟାନ ପ୍ରଦାନ କରାଯିବ।
BS
(
ରସାୟନ ଓ ସାର ମନ୍ତ୍ରଣାଳୟ
ଘରୋଇ ଉତ୍ପାଦନ ବୃଦ୍ଧି ନିମନ୍ତେ ସରକାରଙ୍କ ଉଦ୍ୟମ ଯୋଗୁଁ କୋଭିଡ-୧୯ ଉପଚାର ପାଇଁ ଆବଶ୍ୟକ ଔଷଧର ଚାହିଦା ଓ ଯୋଗାଣରେ ସନ୍ତୁଳନ
ଏପ୍ରିଲ ୨୧ରୁ ମେ ୩୦,୨୦୨୧ ମଧ୍ୟରେ ବିଭିନ୍ନ ରାଜ୍ୟ, କେନ୍ଦ୍ରଶାସିତ ଅଞ୍ଚଳ ଓ କେନ୍ଦ୍ରୀୟ ପ୍ରତିଷ୍ଠାନଗୁଡିକ ମଧ୍ୟରେ ୯୮.୮୭ ଲକ୍ଷ ଭାଏଲ ରେମଡିସିଭିର ଆବଣ୍ଟିତ
ରେମଡିସିଭିର ଉତ୍ପାଦନ ଦଶଗୁଣ ବୃଦ୍ଧି
୧୧ ରୁ ୩୦ ମେ’ ୨୦୨୧ ମଧ୍ୟରେ ୨,୭୦, ୦୬୦ ଭାଏଲ ଆମ୍ଫୋଟେରିସିନ-ବି ବିଭିନ୍ନ ରାଜ୍ୟ, କେନ୍ଦ୍ରଶାସିତ ଶାସିତ ଅଞ୍ଚଳ ଓ କେନ୍ଦ୍ରୀୟ ପ୍ରତିଷ୍ଠାନ ମଧ୍ୟରେ ବଣ୍ଟାହୋଇଛି
କୋଭିଡ-୧୯ ସମ୍ପର୍କୀତ ଔଷଧପତ୍ରର ନିରବଚ୍ଛିନ୍ନ ଭାବେ କରାଯାଉଛି ସମୀକ୍ଷା
ଘରୋଇ ଉତ୍ପାଦନ ବୃଦ୍ଧି ଉପରେ କ୍ରମାଗତଭାବେ ଗୁରୁତ୍ୱ ପ୍ରଦାନ ଯୋଗୁଁ କୋଭିଡ୍ ଉପଚାର ପାଇଁ ଆବଶ୍ୟକ ଔଷଧର ଯୋଗାଣ ଓ ଚାହିଦା ମଧ୍ୟରେ ସନ୍ତୁଳନ ରକ୍ଷା କରାଯାଇପାରିଥିବା କେନ୍ଦ୍ରମନ୍ତ୍ରୀ ଶ୍ରୀ ଡି.ଭି. ସଦାନନ୍ଦ ଗୌଡା କହିଛନ୍ତି ।
ମନ୍ତ୍ରୀ କହିଛନ୍ତି ଯେ ୨୧ଏପ୍ରିଲରୁ ମେ ୩୦, ୨୦୨୧ ମଧ୍ୟରେ ବିଭିନ୍ନ ରାଜ୍ୟ, କେନ୍ଦ୍ରଶାସିତ ଅଞ୍ଚଳ ଓ କେନ୍ଦ୍ରୀୟ ପ୍ରତିଷ୍ଠାନଗୁଡିକୁ ମଧ୍ୟରେ ୯୮.୮୭ଲକ୍ଷ ରେମଡିସିଭିର ଭାଏଲ ବଣ୍ଟନ କରାଯାଇଛି । ରେମଡିସିଭିର ଉତ୍ପାଦନ ଦଶଗୁଣା ବୃଦ୍ଧି କରାଯାଇଥିବାରୁ ଚାହିଦା ତୁଳନାରେ ଅଧିକ ଯୋଗାଣ କରାଯାଇପାରିଛି । ଅଧିକ ଉତ୍ପାଦନ ତ୍ୱରାନ୍ୱିତ ହୋଇଥିବା ଦୃଷ୍ଟିରୁ ଜୁନମାସ ସୁଦ୍ଧା ଆମେ ୯୧ଲକ୍ଷ ଭାଏଲ ଯୋଗାଇବା ପାଇଁ ଯୋଜନା କରିଛୁ । ଏପ୍ରିଲ ୨୫ରୁ ୩୦ ମେ’,୨୦୨୧ ମଧ୍ୟରେ ସିପଲା ୪୦ ମିଲିଗ୍ରାମ ଯୁକ୍ତ ୧୧ହଜାର ଭାଏଲ ଓ ୮୦ମିଲିଗ୍ରାମ ଯୁକ୍ତ ୫୦ହଜାର ଭାଏଲ ଟୋସିଲଜୁମାବ ଆମଦାନୀ କରିଛି । ଏହାଛଡା ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ୪୦୦ ମିଲିଗ୍ରାମ ଯୁକ୍ତ ୧୦୦୨ ଭାଏଲ ଓ ୮୦ମିଲିଗ୍ରାମ ଯୁକ୍ତ ୫୦,୦୨୪ ଭାଏଲ ମେ ମାସରେ ସହାୟତା ଆକାରରେ ପାଇଛି । ଜୁନ ମାସରେ ୮୦ମିଲିଗ୍ରାମ ଯୁକ୍ତ ୨୦ହଜାର ଭାଏଲ ଓ ୨୦୦ ମିଲିଗ୍ରାମ ଯୁକ୍ତ ୧୦୦୦ ଭାଏଲ ଦେଶରେ ପହଞ୍ଚିବାର କାର୍ଯ୍ୟକ୍ରମ ରହିଥିବା ସେ କହିଥିଲେ ।
ଶ୍ରୀ ଗୌଡା ଆହୁରି କହିଛନ୍ତି ଯେ, ୧୧ରୁ ମେ’ ୩୦,୨୦୨୧ ମଧ୍ୟରେ ୨, ୭୦, ୦୬୦ ଭାଏଲ ଆମ୍ଫୋଟେରିସିନ-ବି ବିଭିନ୍ନ ରାଜ୍ୟ, କେନ୍ଦ୍ରଶାସିତ ଅଞ୍ଚଳ ଓ କେନ୍ଦ୍ରୀୟ ପ୍ରତିଷ୍ଠାନ ମଧ୍ୟରେ ବଣ୍ଟନ କରାଯାଇଛି । ମେ ମାସ ପ୍ରଥମ ସପ୍ତାହରେ ପ୍ରସ୍ତୁତକାରୀଙ୍କ ଦ୍ୱାରା ଯୋଗାଯାଇଥିବା ୮୧୬୫୧ଭାଏଲକୁ ଛାଡି ଏହା ଅତିରିକ୍ତ ଯୋଗାଯାଇଥିବା ସେ ପ୍ରକାଶ କରିଛନ୍ତି ।
ସେ ଆହୁରି କହିଛନ୍ତି ଯେ କୋଭିଡ ଉପଚାର ନିମନ୍ତେ ଆବଶ୍ୟକ ହେଉଥିବା ଔଷଧ ଯଥା ଡେକ୍ସାମିଥାସେନ, ମିଥେନ ପ୍ରିଡେସୋଲୋନ, ନୋକ୍ସାପାରିନ୍, ଫାଭିପିରାଭିର, ଆଇଭରମେକ୍ସିନ ଭଳି ଔଷଧପତ୍ର ଉତ୍ପାଦନ ଯୋଗାଣ ଇତ୍ୟାଦି ନେଇ ମଧ୍ୟ ସପ୍ତାହିକ ସମୀକ୍ଷା ହେଉଛି ।
ସରକାର କୋଭିଡ-୧୯ ଚିକିତ୍ସା ପାଇଁ ଆବଶ୍ୟକ ସବୁ ଔଷଧପତ୍ରର ଉପଲବ୍ଧତା ନେଇ ନୂତନ ଓ ପୁରାତନ ଔଷଧ ପ୍ରସ୍ତୁତକର୍ତ୍ତାଙ୍କ ସହ ଯୋଗାଯୋଗରେ ରହିଥିବା ସହ ନିୟମିତଭାବେ ସ୍ଥିତିର ସମୀକ୍ଷା କରୁଥିବା ଶ୍ରୀ ଗୌଡା କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଟାଇମ୍ସ ଗ୍ରୁପ ଅଧ୍ୟକ୍ଷ ଶ୍ରୀମତୀ ଇନ୍ଦୁ ଜୈନଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ଟାଇମ୍ସ ଗ୍ରୁପ ଅଧ୍ୟକ୍ଷ ଶ୍ରୀମତୀ ଇନ୍ଦୁ ଜୈନଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ଶ୍ରୀ ମୋଦୀ କହିଛନ୍ତି:
“ଟାଇମ୍ସ ଗ୍ରୁପ ଅଧ୍ୟକ୍ଷ ଶ୍ରୀମତୀ ଇନ୍ଦୁ ଜୈନ ଜୀଙ୍କ ବିୟୋଗରେ ମର୍ମାହତ । ତାଙ୍କର ସମାଜ ସେବା, ଭାରତର ପ୍ରଗତି ଏବଂ ସଂସ୍କୃତି ପ୍ରତି ଗଭୀର ଆଗ୍ରହ ପାଇଁ ସେ ସ୍ମରଣୀୟ ହୋଇ ରହିବେ । ତାଙ୍କ ସହ ମୋର ମତ ବିନିମୟକୁ ମୁଁ ସ୍ମରଣ କରୁଛି । ତାଙ୍କ ପରିବାର ପ୍ରତି ମୋର ସମବେଦନା । ଓମ୍ ଶାନ୍ତି ।"
କ୍ୟାବିନେଟ
2023 ରୁ 2027 ପର୍ଯ୍ୟନ୍ତ ନୂତନତା, ସମନ୍ବିତକରଣ ଏବଂ ସ୍ଥାୟୀତ୍ବ 2.0  କୁ ବଜାୟ ରଖିବା ପାଇଁ ସହର ନିବେଶକୁ କ୍ୟାବିନେଟ୍ ମଞ୍ଜୁରି
ମାନ୍ୟବର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ଇନୋଭେଟ୍, ଇଣ୍ଟିଗ୍ରେଟ୍ ଏବଂ ସଷ୍ଟେନ 2.0  ପାଇଁ ସହର ନିବେଶକୁ ମଞ୍ଜୁରି ପ୍ରଦାନ କରିଛି। ସିଟିସ୍ 2.0 ହେଉଛି ଏକ କାର୍ଯ୍ୟକ୍ରମ ଯାହାକି ଗୃହ ଏବଂ ନଗର ବ୍ୟାପାର ମନ୍ତ୍ରଣାଳୟ  ଦ୍ୱାରା ଫ୍ରେଞ୍ଚ ଡେଭଲପମେଣ୍ଟ ଏଜେନ୍ସି , କ୍ରେଡିଟାନଷ୍ଟାଲ୍ଟ ଫୁର ୱିଡେରାଫବାଉ , ୟୁରୋପୀୟ ୟୁନିଅନ  ଏବଂ ନ୍ୟାସନାଲ ଇନଷ୍ଟିଚ୍ୟୁଟ ଅଫ ଅର୍ବାନ୍ ଆଫେୟାର୍ସ  ଙ୍କ ସହଭାଗିତାରେ ଏକ କାର୍ଯ୍ୟକ୍ରମ ଅଟେ ) ଏହି କାର୍ଯ୍ୟକ୍ରମ ଚାରି ବର୍ଷ ପାଇଁ ଯଥା 2023 ରୁ 2027 ପର୍ଯ୍ୟନ୍ତ ଚାଲୁ ରହିବ।
ଏହି କାର୍ଯ୍ୟକ୍ରମରେ ସହର ସ୍ତରରେ ସମନ୍ୱିତ ବର୍ଜ୍ୟବସ୍ତୁ ପରିଚାଳନା, ରାଜ୍ୟ ସ୍ତରରେ ଜଳବାୟୁ ଭିତ୍ତିକ ସଂସ୍କାର କାର୍ଯ୍ୟ ଏବଂ ଜାତୀୟ ସ୍ତରରେ ଅନୁଷ୍ଠାନିକ ଦୃଢ଼ତା ଏବଂ ଜ୍ଞାନ ବିସ୍ତାର ଉପରେ ଧ୍ୟାନ ଦେଇ ବୃତ୍ତିଗତ ଅର୍ଥନୀତିକୁ ପ୍ରୋତ୍ସାହିତ କରୁଥିବା ପ୍ରତିଯୋଗିତାମୂଳକ ମନୋନୀତ ପ୍ରକଳ୍ପଗୁଡିକୁ ସହଯୋଗ କରିବାକୁ ଯୋଜନା କରାଯାଇଛି।
ସିଟିସ୍ 2.0 ପାଇଁ ଏହି ପାଣ୍ଠିରେ ଏଏଫଡି ଏବଂ କେଏଫଡବ୍ଲୁ  ରୁ 1760 କୋଟି ଟଙ୍କା  ଏବଂ ଇୟୁ ରୁ 106 କୋଟି ଟଙ୍କା ବୈଷୟିକ ସହାୟତା ଅନୁଦାନ ଅନ୍ତର୍ଭୂକ୍ତ ହେବ ।
ସିଟିସ୍ 2.0 ଲକ୍ଷ୍ୟ, ସିଟିସ୍ 1.0 ର ଶିକ୍ଷଣ ଏବଂ ସଫଳତାକୁ ବ୍ୟାପକୁ ଏବଂ ବୃଦ୍ଧି କରିବାକୁ ଲକ୍ଷ୍ୟ ରଖିଛି | ସିଟିସ୍ 1.0 ମିଳିତ ଭାବରେ 2018 ରେ ଏମଓଏଚୟୁଏ, ଏଏଫଡି, ଇୟୁ ଓ ଏନଆଇୟୁଏ ଦ୍ବାରା ଶୁଭାରମ୍ଭ କରାଯାଇଥିଲା, ଯାହାର ମୋଟ ଖର୍ଚ୍ଚ 933 କୋଟି  ଥିଲା। ସିଟିସ୍ 1.0 ତିନୋଟି ଉପାଦାନକୁ ନେଇ ଗଠିତ:
ଉପାଦାନ 1: 12 ସହର ସ୍ତରୀୟ ପ୍ରକଳ୍ପଗୁଡିକ ଏକ ପ୍ରତିଯୋଗିତାମୂଳକ ପ୍ରକ୍ରିୟା ମାଧ୍ୟମରେ ମନୋନୀତ।
ଉପାଦାନ 2: ଓଡ଼ିଶା ରାଜ୍ୟରେ ଦକ୍ଷତା-ବିକାଶ କାର୍ଯ୍ୟକଳାପ।
ଉପାଦାନ 3 : ଏନଆଇୟୁଏ ଦ୍ୱାରା କରାଯାଇଥିବା କାର୍ଯ୍ୟକଳାପ ମାଧ୍ୟମରେ ଜାତୀୟ ସ୍ତରରେ ସମନ୍ୱିତ ସହରୀ ପରିଚାଳନାକୁ ପ୍ରୋତ୍ସାହିତ କରିବା, ଯାହାକି ସିଟିସ୍ 1.0 ପାଇଁ ପ୍ରୋଗ୍ରାମ ମ୍ୟାନେଜମେଣ୍ଟ ୟୁନିଟ୍  ଥିଲା |
ଘରୋଇ ବିଶେଷଜ୍ଞ, ଆନ୍ତର୍ଜାତୀୟ ବିଶେଷଜ୍ଞ ଏବଂ ଟ୍ରାନ୍ସଭର୍ସାଲ୍ ବିଶେଷଜ୍ଞଙ୍କ ମାଧ୍ୟମରେ ଏହି ତିନୋଟି ସ୍ତରରେ ବୈଷୟିକ ସହାୟତା ଉପଲବ୍ଧ କରାଯାଇଥିଲା। ପ୍ରତିଯୋଗିତାମୂଳକ ଏବଂ ସହଯୋଗୀ ସଂଘୀୟ ନୀତି ଉପରେ ଆଧାର କରି ଏକ ଅନନ୍ୟ ଆହ୍ବାନ-ଚାଳିତ ଆର୍ଥିକ ମଡେଲ ମାଧ୍ୟମରେ ଅଭିନବ, ସମନ୍ୱିତ ଏବଂ ସ୍ଥାୟୀ ସହରାଞ୍ଚଳ ବିକାଶ ଅଭ୍ୟାସଗୁଡ଼ିକର ମୁଖ୍ୟ ସ୍ରୋତରେ ପରିଣତ ହୋଇଛି।
ସିଟିସ୍ 1.0 ମଡେଲ୍ ଅନୁସରଣ କରି, ସିଟିସ୍ 2.0 ରେ ତିନୋଟି ମୁଖ୍ୟ ଉପାଦାନ ଅଛି :
ଉପାଦାନ 1: ସମନ୍ୱିତ ବର୍ଜ୍ୟବସ୍ତୁ ପରିଚାଳନା ଉପରେ ଧ୍ୟାନ ଦେଇ ସର୍କୁଲାର ଅର୍ଥନୀତିକୁ ପ୍ରୋତ୍ସାହିତ ପ୍ରତିଯୋଗିତାମୂଳକ ମନୋନୀତ ପ୍ରକଳ୍ପ ଚୟନ ମାଧ୍ୟମରେ 18 ଟି ସ୍ମାର୍ଟ ସହରରେ ଜଳବାୟୁ ସ୍ଥିରତା, ଆଡାପ୍ଟେସନ୍ ଏବଂ ହ୍ରାସ ଉପରେ ଧ୍ୟାନ ଦିଆଯାଇଥିବା ପ୍ରକଳ୍ପଗୁଡିକର ବିକାଶ ପାଇଁ ଆର୍ଥିକ ଏବଂ ବୈଷୟିକ ସହାୟତା ବ୍ୟବସ୍ଥା।
ଉପାଦାନ 2: ସମସ୍ତ ରାଜ୍ୟ ଏବଂ ୟୁଟି ଚାହିଦା ଆଧାରରେ ସମର୍ଥନ ପାଇବାକୁ ଯୋଗ୍ୟ ହେବେ। ରାଜ୍ୟଗୁଡିକ  ସେମାନଙ୍କର ବିଦ୍ୟମାନ ରାଜ୍ୟ ଜଳବାୟୁ କେନ୍ଦ୍ର / ଜଳବାୟୁ ସେଲ୍ / ସମକକ୍ଷ  ରାଜ୍ୟ ତଥା ସହର ସ୍ତରର ଜଳବାୟୁ ତଥ୍ୟ ପର୍ଯ୍ୟବେକ୍ଷଣ  ଜଳବାୟୁ-ତଥ୍ୟ ଚାଳିତ ଯୋଜନାକୁ ସୁଗମ କରିବା, ଜଳବାୟୁ କାର୍ଯ୍ୟ ଯୋଜନା ବିକାଶ ପାଇଁ ସହାୟତା ପ୍ରଦାନ କରାଯିବ; ଏବଂ  ମ୍ୟୁନିସିପାଲିଟି କାର୍ଯ୍ୟକର୍ତ୍ତାଙ୍କ ଦକ୍ଷତା ଗଠନ। ଏହି ଲକ୍ଷ୍ୟ ହାସଲ କରିବାକୁ, ଏନଆଇୟୁଏ ରେ ପିଏମୟୁ ରାଜ୍ୟ ସରକାରଙ୍କୁ ବୈଷୟିକ ସହାୟତା ଏବଂ ରଣନୈତିକ ସହାୟତା ପ୍ରଦାନକୁ ସମନ୍ୱୟ କରିବ।
ଉପାଦାନ 3: ସମସ୍ତ ତିନୋଟି ସ୍ତରରେ ହସ୍ତକ୍ଷେପ; ସହରାଞ୍ଚଳ ଭାରତରେ ଜଳବାୟୁ ଗଭର୍ଣ୍ଣାନ୍ସକୁ ଆନୁଷ୍ଠାନିକ ଦୃଢ଼ତା, ଜ୍ଞାନ ବିସ୍ତାର, ସହଭାଗୀତା, ନିର୍ମାଣ କ୍ଷମତା, ଅନୁସନ୍ଧାନ ଏବଂ ବିକାଶ ମାଧ୍ୟମରେ ସମସ୍ତ ରାଜ୍ୟ ଏବଂ ସହରରେ ଏହାକୁ କାର୍ଯ୍ୟକାରୀ କରାଯିବ।
ସିଟିସ 2.0 ଏହାର ଚାଲୁଥିବା ଜାତୀୟ କାର୍ଯ୍ୟକ୍ରମ  ମାଧ୍ୟମରେ ଭାରତ ସରକାରଙ୍କ ଜଳବାୟୁ କାର୍ଯ୍ୟକୁ ସହଯୋଗ କରିବା ସହିତ ଭାରତର ଇଣ୍ଟେଡେଡ୍ ନ୍ୟାସନାଲି ଡିଟରମିନ୍ଡି କଣ୍ଟ୍ରିବ୍ୟୁସନ  ଓ କନ୍ଫରେନ୍ସ ଅଫ୍ ପାର୍ଟିଜ୍  ରେ ସକରାତ୍ମକ ଯୋଗଦାନ ଦେବ ।
BS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ କୋଭିଡ-୧୯ ଟିକାକରଣ ୩୧ କୋଟିର ମାଇଲଖୁଣ୍ଟକୁ ଅତିକ୍ରମ କରିଛି
ଗତ ୨୪ ଘଣ୍ଟାରେ ୬୧.୧୯ ଲକ୍ଷ ଡୋଜ୍ ଟିକା ଦିଆଯାଇଛି
ଭାରତରେ ଗତ ୨୪ ଘଣ୍ଟାରେ ୪୮,୬୯୮ ନୂଆ ମାମଲା ଚିହ୍ନଟ ହୋଇଛି
ଭାରତରେ ସକ୍ରିୟ ମାମଲା ଆହୁରି ହ୍ରାସ ପାଇ ୫,୯୫,୫୬୫ ହୋଇଛି, ୮୬ ଦିନ ପରେ ୬ ଲକ୍ଷରୁ ତଳକୁ ହ୍ରାସ
ଗତ ୪୪ ଦିନ ହେଲା ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ସଂକ୍ରମଣକୁ ପଛରେ ପକାଇଛି
ସୁସ୍ଥତା ହାର ୯୬.୭୨%କୁ ବୃଦ୍ଧି ପାଇଛି
ଦୈନିକ ପଜିଟିଭିଟି ହାର ଏବେ ଅଛି ୨.୭୯%, କ୍ରମାଗତ ୧୯ ଦିନ ଧରି ୫% ତଳେ ରହିଛି
ଏକ ଉଲ୍ଲେଖନୀୟ ସଫଳତାରେ ଭାରତରେ କୋଭିଡ-୧୯ ଟିକାକରଣ ଗତକାଲି ୩୧ କୋଟିକୁ ଅତିକ୍ରମ କରିଛି । ଆଜି ସକାଳ ୭ଟା ସୁଦ୍ଧା ମିଳିଥିବା ରିପୋର୍ଟ ଅନୁସାରେ ୪୨,୦୦,୮୩୯ ସେସନରେ ମୋଟ ୩୧,୫୦,୪୫,୯୨୬ ଡୋଜ୍ ଟିକା ଦିଆଯାଇଛି । ଗତ ୨୪ ଘଣ୍ଟାରେ ୬୧,୧୯,୧୬୯ ଡୋଜ୍ ଟିକା ଦିଆଯାଇଛି ।
|
|
HCWs
|
|
1st Dose
|
|
1,01,83,459
|
|
2nd Dose
|
|
71,75,222
|
|
FLWs
|
|
1st Dose
|
|
1,74,05,275
|
|
2nd Dose
|
|
93,02,922
|
|
Age Group 18-44 years
|
|
1st Dose
|
|
7,91,80,154
|
|
2nd Dose
|
|
17,15,458
|
|
Age Group 45-59 years
|
|
1st Dose
|
|
8,59,69,905
|
|
2nd Dose
|
|
1,40,81,556
|
|
Over 60 years
|
|
1st Dose
|
|
6,70,95,979
|
|
2nd Dose
|
|
2,29,35,996
|
|
Total
|
|
31,50,45,926
କୋଭିଡ-୧୯ ଟିକାକରଣର ବୈଶ୍ୱିକରଣର ନୂତନ ପର୍ଯ୍ୟାୟ ୨୧ ଜୁନ୍ ୨୦୨୧ରୁ ଆରମ୍ଭ ହୋଇଛି । ଦେଶବ୍ୟାପୀ କୋଭିଡ-୧୯ ଟିକାକରଣକୁ ବ୍ୟାପକ ଓ ତ୍ୱରାନ୍ୱିତ କରିବାକୁ କେନ୍ଦ୍ର ସରକାର ପ୍ରତିବଦ୍ଧ ।
ଗତ ୨୪ ଘଣ୍ଟାରେ ଭାରତରେ ୪୮,୬୯୮ ନୂଆ କରୋନା ମାମଲା ଚିହ୍ନଟ ହୋଇଛି ।
କ୍ରମାଗତ ଗତ ୧୯ ଦିନ ଧରି ଦୈନିକ ନୂଆ ମାମଲା ୧ ଲକ୍ଷରୁ ତଳେ ରହୁଛି । ଏହା କେବଳ କେନ୍ଦ୍ର ସରକାର ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସରକାରମାନଙ୍କୁ ମିଳିତ ପ୍ରଚେଷ୍ଟାର ଫଳ ।
ଭାରତରେ ସକ୍ରିୟ କରୋନା ମାମଲା ମଧ୍ୟ କ୍ରମାଗତ ଭାବେ ହ୍ରାସ ପାଇବାରେ ଲାଗିଛି । ଆଜି ଦେଶରେ ସକ୍ରିୟ ମାମଲା ରହିଛି ୫,୯୫,୫୬୫ । ସକ୍ରିୟ ମାମଲା ୮୬ ଦିନ ପରେ ୧ ଲକ୍ଷରୁ ତଳକୁ ହ୍ରାସ ପାଇଛି ।
ଗତ ୨୪ ଘଣ୍ଟାରେ ସକ୍ରିୟ ମାମଲା ୧୭,୩୦୩ ହ୍ରାସ ପାଇଥିବା ବେଳେ ଏବେ ଦେଶର ମୋଟ ପଜିଟିଭ୍ ମାମଲାର ମାତ୍ର ୧.୯୭% ରହିଛି ସକ୍ରିୟ ମାମଲା ।
କୋଭିଡ-୧୯ ସଂକ୍ରମଣରୁ ଦୈନିକ ଅଧିକରୁ ଅଧିକ ଲୋକ ସୁସ୍ଥ ହେଉଥିବାରୁ ଭାରତରେ ଗତ ୪୪ ଦିନ ଧରି ଦୈନିକ ସୁସ୍ଥଙ୍କ ସଂଖଖ୍ୟା ଦୈନିକ ନୂଆ ସଂକ୍ରମଣ ସଂଖ୍ୟାକୁ ପଛରେ ପକାଇଛି । ଗତ ୨୪ ଘଣ୍ଟା ମଧ୍ୟରେ ୬୪,୮୧୮ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟା ମଧ୍ୟରେ ଚିହ୍ନଟ ହୋଇଥିବା ନୂଆ ମାମଲା ତୁଳନାରେ ୧୬ ହଜାର ରୁ ଅଧିକ ଆକ୍ରାନ୍ତ ସୁସ୍ଥ ହୋଇଛନ୍ତି ।
ଦେଶରେ କରୋନା ମହାମାରୀ ଆରମ୍ଭ ହେବା ପରଠାରୁ ଏ ପର୍ଯ୍ୟନ୍ତ ୨,୯୧,୯୩,୦୮୫ ଜଣ କୋଭିଡ-୧୯ ସଂକ୍ରମଣରୁ ସୁସ୍ଥ ହୋଇଛନ୍ତି ଏବଂ ଗତ ୨୪ ଘଣ୍ଟା ମଧ୍ୟରେ ୬୪,୮୧୮ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି । ଏହା ଫଳରେ ମୋଟ ସୁସ୍ଥତା ହାର ୯୬.୭୨%କୁ ବୃଦ୍ଧି ପାଇଛି ଏବଂ ଏହା କ୍ରମାଗତ ଭାବେ ବୃଦ୍ଧି ପାଇ ଚାଲିଛି ।
ଦେଶବ୍ୟାପୀ ଟେଷ୍ଟିଂ ବୃଦ୍ଧି ପାଇଥିବା ବେଳେ ଗତ ୨୪ ଘଣ୍ଟାରେ ମୋଟ ୧୭,୩୫,୭୮୧ ଟେଷ୍ଟ କରାଯାଇଛି । ଭାରତରେ ଏ ପର୍ଯ୍ୟନ୍ତ ମୋଟ ୩୯.୭୮ କୋଟି ରୁ ଅଧିକ ଟେଷ୍ଟ କରାଯାଇଛି ।
ଏକ ପକ୍ଷରେ ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି ପାଉଥିବା ବେଳେ ଅନ୍ୟ ପକ୍ଷରେ ସାପ୍ତାହିକ ପଜିଟିଭିଟି ହାର କ୍ରମାଗତ ଭାବେ ହ୍ରାସ ପାଉଥିବା ପରିଲକ୍ଷିତ ହୋଇଛି । ସାପ୍ତାହିକ ପଜିଟିଭିଟି ହାର ଏବେ ୨.୯୭% ଥିବା ବେଳେ ଦୈନିକ ପଜିଟିଭିଟି ହାର ରହିଛି ୨.୭୯% । ଦୈନିକ ପଜିଟିଭିଟି ହାର ଗତ ୧୯ ଦିନ ଧରି ୫%ରୁ ତଳେ ରହିଛି ।
SR
(Visitor Counter : 174
ସୂଚନା ଓ ପ୍ରସାରଣ ମନ୍ତ୍ରଣାଳୟ
ସାଂଘାଇ ସହଯୋଗ ସଂଗଠନର ସମସ୍ତ ସଦସ୍ୟ ରାଷ୍ଟ୍ରଙ୍କ ସହ “ଗଣ ମାଧ୍ୟମ କ୍ଷେତ୍ରରେ ସହଯୋଗ” ସ୍ଥାପନ ନିମନ୍ତେ ସ୍ୱାକ୍ଷରିତ ରାଜିନାମାକୁ କେନ୍ଦ୍ର କ୍ୟାବିନେଟ୍ର ସ୍ୱୀକୃତି ପ୍ରଦାନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ବୈଠକରେ ସାଂଘାଇ ସହଯୋଗ ସଂଗଠନର ସମସ୍ତ ସଦସ୍ୟ ରାଷ୍ଟ୍ରଙ୍କ ସହ “ଗଣମାଧ୍ୟମ କ୍ଷେତ୍ରରେ ସହଯୋଗ” ସ୍ଥାପନ ନିମନ୍ତେ ସ୍ୱାକ୍ଷରିତ ରାଜିନାମାକୁ ସ୍ୱୀକୃତି ପ୍ରଦାନ କରାଯାଇଛି । ଏହି ରାଜିନାମା ୨୦୧୯ ମସିହା ଜୁନ୍ ମାସରେ ସ୍ୱାକ୍ଷରିତ ହୋଇଥିଲା । ଏହି ରାଜିନାମା ସଦସ୍ୟ ରାଷ୍ଟ୍ରଙ୍କ ମଧ୍ୟରେ ଗଣମାଧ୍ୟମ କ୍ଷେତ୍ରରେ ସମାନତା ଓ ପାରସ୍ପରିକ ହିତକର ସହଯୋଗକୁ ପ୍ରୋତ୍ସାହିତ କରିବ । ଏଥିପାଇଁ ପ୍ରତ୍ୟେକ ପକ୍ଷ ପାରସ୍ପରିକ ଆଗ୍ରହ ଆଧାରରେ ସମାନତାକୁ ସୁନିଶ୍ଚିତ କରିବା ଦିଗରେ ସକଳ ପ୍ରକାର ପଦକ୍ଷେପ ଗ୍ରହଣ କରିବେ । ଏହା ଫଳରେ ସଦସ୍ୟ ରାଷ୍ଟ୍ରଗୁଡ଼ିକୁ ଏଭଳି ସୁଯୋଗ ମିଳିବ ଯଦ୍ୱାରା ସେମାନେ ଶ୍ରେଷ୍ଠ କାର୍ଯ୍ୟଦକ୍ଷତା ପ୍ରତିପାଦନ କରିବା ସହ ଗଣମାଧ୍ୟମ କ୍ଷେତ୍ରରେ ଅଭିନବତ୍ୱ ପ୍ରଦର୍ଶନ କରିପାରିବେ ।
ବୈଶିଷ୍ଟ୍ୟ:
ଏହି ରାଜିନାମା ଯୋଗୁଁ ଯେଉଁସବୁ ପ୍ରମୁଖ କ୍ଷେତ୍ରରେ ସହଯୋଗ ବୃଦ୍ଧି ହେବ ସେଗୁଡ଼ିକ ହେଲା:
- ଏଭଳି ସହାୟତାମୂଳକ ପରିବେଶ ସୃଷ୍ଟି ହେବ ଯାହା ଫଳରେ ଗଣମାଧ୍ୟମ କ୍ଷେତ୍ରରେ ବ୍ୟାପକ ତଥା ପାରସ୍ପରିକ ସୂଚନା ଆଦାନ ପ୍ରଦାନ ସହଜସାଧ୍ୟ ହୋଇପାରିବ ଯାହାକି ସେହିସବୁ ରାଷ୍ଟ୍ରର ଜନସାଧାରଣଙ୍କ ଜୀବନରେ ଜ୍ଞାନ ଓ ଧାରଣାକୁ ଅଧିକ ନିବିଡ଼ କରିପାରିବ;
- ସଦସ୍ୟ ରାଷ୍ଟ୍ରମାନଙ୍କ ଗଣମାଧ୍ୟମ ସଂସ୍ଥାର ସଂପାଦକୀୟ କାର୍ଯ୍ୟାଳୟମାନଙ୍କ ମଧ୍ୟରେ ସହଯୋଗ ସ୍ଥାପନ ତଥା ସଂପୃକ୍ତ ମନ୍ତ୍ରଣାଳୟ, ଏଜେନ୍ସି ଓ ସଂଗଠନ ଯେଉଁମାନେ କି ଗଣମାଧ୍ୟମ କ୍ଷେତ୍ରରେ କାର୍ଯ୍ୟ କରୁଛନ୍ତି, ସେମାନଙ୍କ ମଧ୍ୟରେ ନିର୍ଦ୍ଦିଷ୍ଟ ସର୍ତ୍ତାବଳୀ ତଥା ଢାଞ୍ଚା ଗଠନ କରିବ । ଏହାକୁ ସହଭାଗୀ ସଦସ୍ୟରାଷ୍ଟ୍ରମାନେ ହିଁ ନିର୍ଦ୍ଧାରଣ କରିବେ ଓ ସେଥିପାଇଁ ପୃଥକ୍ ସମାବେଶୀ ରାଜିନାମାମାନ ସ୍ୱାକ୍ଷରିତ ହେବ;
- ଏହା ସଦସ୍ୟ ରାଷ୍ଟ୍ରମାନଙ୍କ ପେଶାଦାରୀ ସାମ୍ବାଦିକ ସଂଘମାନଙ୍କ ମଧ୍ୟରେ ସମାନ ତଥା ପାରସ୍ପରିକ ସ୍ୱାର୍ଥଜଡ଼ିତ ସହଯୋଗକୁ ପ୍ରୋତ୍ସାହନ ଯୋଗାଇବ ଏବଂ ତଦ୍ୱାରା ସେମାନେ ପରସ୍ପର ମଧ୍ୟରେ ଉପଲବ୍ଧ ପେଶାଦାରୀ ଅଭିଜ୍ଞତା ଅଧ୍ୟୟନ ନିମନ୍ତେ ସହଯୋଗର ହାତ ବଢ଼ାଇବେ ଓ ଏଥି ନିମନ୍ତେ ଗଣମାଧ୍ୟମ କ୍ଷେତ୍ରରେ ବୈଠକ, ଆଲୋଚନା, ସଂପାନ ଓ ସମ୍ମିଳନୀମାନ ଆୟୋଜନ କରିବେ;
- ଟେଲିଭିଜନ୍ ଓ ରେଡ଼ିଓ କାର୍ଯ୍ୟକ୍ରମ ତଥା ଅନ୍ୟାନ୍ୟ କାର୍ଯ୍ୟକ୍ରମ ପ୍ରସାରଣ ଦିଗରେ ସହାୟତା ଯୋଗାଇବା ସହ ଅପର ପକ୍ଷ ରାଷ୍ଟ୍ରଙ୍କ କ୍ଷେତ୍ରସୀମା ମଧ୍ୟରେ ଆଇନସମ୍ମତ ଭାବେ ସେହିସବୁ କାର୍ଯ୍ୟକ୍ରମର ବିତରଣ କରିବ । ସେହିଭଳି ସଂପାଦକୀୟ କାର୍ଯ୍ୟାଳୟମାନଙ୍କ ଦ୍ୱାରା ବିଭିନ୍ନ ଉପକରଣ ଓ ସୂଚନା ଯାହାକି ଆଇନଗତ ପ୍ରସାରଣ ନିମନ୍ତେ ଉଦ୍ଦିଷ୍ଟ, ଯଦି ସେଗୁଡ଼ିକର ବିତରଣ ଅପର ପକ୍ଷ ରାଷ୍ଟ୍ରଙ୍କ ଆଇନଗତ ବ୍ୟବସ୍ଥା ଅନୁସାରେ ହୋଇଥିବ ତାହା ସଂପାଦନ କରାଯିବ;
- ଗଣମାଧ୍ୟମ କ୍ଷେତ୍ରରେ ନିଜ ନିଜ ଅନୁଭୂତି ଏବଂ ବିଶେଷଜ୍ଞମାନଙ୍କ ପାରସ୍ପରିକ ବିନିମୟକୁ ପ୍ରୋତ୍ସାହନ ଯୋଗାଣ, ପେଶାଦାରୀ ଗଣମାଧ୍ୟମ ପ୍ରତିନିଧିମାନଙ୍କୁ ତାଲିମ ପ୍ରଦାନ କରିବା ନିମନ୍ତେ ପାରସ୍ପରିକ ସହାୟତା ପ୍ରଦାନ ଏବଂ ଏହି କ୍ଷେତ୍ରରେ କାର୍ଯ୍ୟରତ ଶୈକ୍ଷିକ ଓ ବୈଜ୍ଞାନିକ-ଗବେଷଣା ଅନୁଷ୍ଠାନ ଓ ସଂଗଠନମାନଙ୍କ ମଧ୍ୟରେ ସହଯୋଗକୁ ପ୍ରୋତ୍ସାହନ ଯୋଗାଣ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ସକ୍ରିୟ ମାମଲା ସମୁଦାୟ ମାମଲାର 3.62%କୁ ହ୍ରାସ ପାଇଛି
ମୋଟ ଆରୋଗ୍ୟଙ୍କ ସଂଖ୍ୟା ସମୁଦାୟ ସକ୍ରିୟ ମାମଲାଠାରୁ 90 ଲକ୍ଷରୁ ଅଧିକ
ଗତ 7 ଦିନ ମଧ୍ୟରେ 10 ଲକ୍ଷ ଜନସଂଖ୍ୟାରେ ଭାରତର ସର୍ବନିମ୍ନ ମୃତ୍ୟୁହାର ରେକର୍ଡ
ଗତ କିଛି ସପ୍ତାହ ମଧ୍ୟରେ ହ୍ରାସ ପାଇ ଚାଲିଥିବା ସଂକ୍ରମିତଙ୍କ ସଂଖ୍ୟା ଯୋଗୁ ଭାରତର ସକ୍ରିୟ ମାମଲା ମୋଟ ମାମଲାର 3.62 ପ୍ରତିଶତକୁ ଖସି ଆସିଛି ।
ଗତ 24 ଘଣ୍ଟା ମଧ୍ୟରେ ଦୈନିକ ନୂତନ ମାମଲା ସଂଖ୍ୟା ଅପେକ୍ଷା ଭାରତରେ ଅଧିକ ଆରୋଗ୍ୟ ସଂଖ୍ୟା ପଞ୍ଜୀକୃତ ହୋଇଛି । ଦୈନିକ ସଂକ୍ରମିତ ମାମଲା ତୁଳନାରେ ଆରୋଗ୍ୟ ସଂଖ୍ୟା ବୃଦ୍ଧି ପାଇବା ଫଳରେ ଭାରତରେ ସକ୍ରିୟ ମାମଲା କ୍ରମାଗତ ଭାବେ ସଙ୍କୁଚିତ ହୋଇ ବର୍ତ୍ତମାନ 3,56,546ରେ ପହଞ୍ଚିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 30,254 ଜଣ ବ୍ୟକ୍ତି କୋଭିଡ ସଂକ୍ରମିତ ଥିବା ଜଣାପଡିଛି ଏବଂ ଏହି ସମୟ ମଧ୍ୟରେ 33,136 ଜଣ ଆରୋଗ୍ୟ ଲାଭ କରିଛନ୍ତି । ଯାହାଫଳରେ ଗତ 24 ଘଣ୍ଟା ମଧ୍ୟରେ ମୋଟ ସକ୍ରିୟ ମାମଲା 3,273 ହ୍ରାସ ପାଇଛି ।
ଗତ 7 ଦିନ ମଧ୍ୟରେ ବିଶ୍ଵରେ ନିୟୁତ ଜନସଂଖ୍ୟା ତୁଳନାରେ ଭାରତରେ ସବୁଠାରୁ କମ୍ ମାମଲା  ରିପୋର୍ଟ ହୋଇଛି; ଯାହାକି ଅନ୍ୟ ଦେଶ ତୁଳନାରେ ବହୁତ କମ୍ ।
ମୋଟ ଆରୋଗ୍ୟ ମାମଲା ଆଜି 93,57,464 ରହିଛି । ଆରୋଗ୍ୟ ମାମଲା ଏବଂ ସକ୍ରିୟ ମାମଲା ମଧ୍ୟରେ ବ୍ୟବଧାନ କ୍ରମାଗତ ଭାବରେ ବୃଦ୍ଧି ପାଉଛି ଏବଂ ଏହା ଆଜି 90 ଲକ୍ଷ  ଅତିକ୍ରମ କରିଛି । ଆରୋଗ୍ୟ ହାରରେ ଉନ୍ନତି ହୋଇ ଆଜି ଏହି ହାର 95 ପ୍ରତିଶତ  ଛୁଇଁଛି ।
ଭାରତର ନୂତନ ଆରୋଗ୍ୟ ମାମଲାର 75.23% ଦଶଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଆସିଥିବା ଜଣାଯାଇଛି ।
କୋଭିଡରୁ ଆରୋଗ୍ୟ ଲାଭ କରିଥିବା ଲୋକଙ୍କ ମଧ୍ୟରେ କେରଳରୁ 5,268 ଜଣ ଥିବା ବେଳେ ମହାରାଷ୍ଟ୍ରରୁ 3,949 ଜଣ ଥିବା ଜଣାପଡିଛି । ସେହିପରି ଦିଲ୍ଲୀରେ ଦୈନିକ ଆରୋଗ୍ୟଙ୍କ ସଂଖ୍ୟା 3,191 ପଞ୍ଜୀକୃତ ହୋଇଛି ।
ଦଶଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ 75.71 ପ୍ରତିଶତ ନୂତନ ମାମଲା ଥିବା ଜଣାଯାଇଛି ।
ଗତ 24 ଘଣ୍ଟା ମଧ୍ୟରେ କେରଳ 5,949 ମାମଲା ରିପୋର୍ଟ କରିଛି । ମହାରାଷ୍ଟ୍ର ଗତକାଲି 4,259 ନୂତନ ମାମଲା ପଞ୍ଜିକୃତ କରିଥିବାବେଳେ ପଶ୍ଚିମବଙ୍ଗରୁ 2,710 ନୂତନ ମାମଲା ରେକର୍ଡ କରାଯାଇଛି ।
ଗତ 24 ଘଣ୍ଟା ମଧ୍ୟରେ 391ଟି ମୃତ୍ୟୁ ଘଟିଛି । ସେମାନଙ୍କ ମଧ୍ୟରୁ 77.78 ପ୍ରତିଶତ ଦଶଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଆସିଛି । ଗତ 24 ଘଣ୍ଟା ମଧ୍ୟରେ କୌଣସି ରାଜ୍ୟ ବା କେନ୍ଦ୍ରଶାସିତ ଅଞ୍ଚଳରୁ ଦୁଇ ଅଙ୍କ ବିଶିଷ୍ଟ ମୃତ୍ୟୁ ସଂଖ୍ୟା ରିପୋର୍ଟ ହୋଇନାହିଁ ।
ରିପୋର୍ଟ ହୋଇଥିବା 79.28% ମହାରାଷ୍ଟ୍ରରୁ ଆସିଛି ଯେଉଁଥିରେ 80 ଜଣଙ୍କର ମୃତ୍ୟୁ ଘଟିଛି । ସେହିପରି ଦିଲ୍ଲୀରେ 47 ଜଣଙ୍କର ମୃତ୍ୟୁ ଘଟିଥିବା ବେଳେ ପଶ୍ଚିମବଙ୍ଗରେ 44 ଜଣଙ୍କ ମୃତ୍ୟୁ ହୋଇଥିବା ସୂଚନା ମିଳିଛି ।
ଗତ 7 ଦିନ ମଧ୍ୟରେ ଭାରତ ପ୍ରତି ନିୟୁତ ଜନସଂଖ୍ୟାରେ ସର୍ବନିମ୍ନ ନୂତନ ମୃତ୍ୟୁହାର ରେକର୍ଡ କରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନଭେମ୍ବର ୧୬ରେ ପ୍ରଧାନମନ୍ତ୍ରୀଙ୍କ ଉତ୍ତରପ୍ରଦେଶ ଗସ୍ତ ଓ ପୂର୍ବାଞ୍ଚଳ ଏକ୍ସପ୍ରେସ ୱେ ଉଦଘାଟନ
ସୁଲତାନପୁର ଜିଲ୍ଲାରେ ନିର୍ମିତ ୩.୨ କିମି ଏକ୍ସପ୍ରେସ ୱେ ଏୟାର ଷ୍ଟ୍ରୀପରେ ପ୍ରଧାନମନ୍ତ୍ରୀ ନିରୀକ୍ଷଣ କରିବେ ଏୟାର ସୋ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତା କାଲି ଉତ୍ତର ପ୍ରଦେଶ ଗସ୍ତ କରି ସୁଲତାନପୁର ଜିଲ୍ଲାର କରୱାଲ ଖେରୀଠାରେ ଦିନ ସାଢ଼େ ଗୋଟାଏ ବେଳେ ପୂର୍ବାଞ୍ଚଳ ଏକ୍ସପ୍ରେସ ୱେର ଉଦଘାଟନ କରିବେ ।
ଉଦଘାଟନ ପରେ ପ୍ରଧାନମନ୍ତ୍ରୀ ଏକ୍ସପ୍ରେସ ୱେରେ ନିର୍ମିତ ୩.୨ କିଲୋମିଟ ଦୀର୍ଘ ଏୟାର ଷ୍ଟ୍ରୀପରେ ଭାରତୀୟ ବାୟୁସେନା ଦ୍ୱାରା ଆୟୋଜିତ ଏୟାର ସୋ ମଧ୍ୟ ନିରୀକ୍ଷଣ କରିବେ । କୌଣସି ଆପତକାଳୀନ ଆବଶ୍ୟକତାକୁ ନେଇ ସୁଲତାନପୁର ଜିଲ୍ଲାର ଏହି ଏକ୍ସପ୍ରେସ ୱେରେ ବାୟୁସେନା ଲଢ଼ୁଆ ବିମାନ ଅବତରଣ ପାଇଁ ବ୍ୟବସ୍ଥା ହୋଇଛି ।
୩୪୧ କିଲୋମିଟର ଦୀର୍ଘ ଏହି ପୂର୍ବାଞ୍ଚଳ ଏକ୍ସପ୍ରେସ ୱେ ଲକ୍ଷ୍ନୌ ଜିଲ୍ଲାର ଲକ୍ଷ୍ନୌ ନିକଟବର୍ତ୍ତୀ ଚଉଦସରାଇଠାରୁ ଆରମ୍ଭ ହୋଇ ଏନଏଚ-୭୩୧ ଲକ୍ଷ୍ନୌ-ସୁଲତାନପୁର ରୋଡ ଭାବେ ୟୁପି-ବିହାର ସୀମାର ୧୮ କିଲୋମିଟର ଦୂର ଜାତୀୟ ରାଜପଥ ୩୧ ହାଇଦରିଆଠାରେ ଶେଷ ହୋଇଛି । ଛଅ ଲେନ ପ୍ରସ୍ଥ ବିଶିଷ୍ଟ ଏହି ଏକ୍ସପ୍ରେସ ୱେ ଭବିଷ୍ୟତରେ ଆବଶ୍ୟକତା ଦୃଷ୍ଟିରୁ ଆଠ ଲେନ ବିଶିଷ୍ଟ ମଧ୍ୟ ହୋଇପାରିବ । ୨୨୫୦୦ କୋଟି ଟଙ୍କାରେ ନିର୍ମିତ ଏହି ପୂର୍ବାଞ୍ଚଳ ଏକ୍ସପ୍ରେସ ୱେ ଉତ୍ତର ପ୍ରଦେଶର ପୂର୍ବଭାଗର ଆର୍ଥିକ ବିକାଶରେ ବିଶେଷ ସହାୟକ ହେବ । ଏହି ଭାଗରେ ଲକ୍ଷ୍ନୌ, ବାରାବାଙ୍କୀ, ଆମେଥି, ଅଯୋଧ୍ୟା, ସୁଲତାନପୁର, ଆମ୍ବେଦକର ନଗର, ଅଜମଗଡ, ମାଉ ଓ ଗାଜିପୁର ଜିଲ୍ଲାମାନ ରହିଛି ।
SM/DD
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏପ୍ରିଲ ୧୪ତାରିଖ ଦିନ ଭାରତୀୟ ବିଶ୍ୱବିଦ୍ୟାଳୟ ସଂଘର ୯୫ତମ ବାର୍ଷିକ ସମାରୋହ ଏବଂ କୁଳପତିମାନଙ୍କ ଜାତୀୟ ଆଲୋଚନାଚକ୍ରରେ ଉଦବୋଧନ ଦେବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ କିଶୋର ମକୱାନାଙ୍କ ଦ୍ୱାରା ଡକ୍ଟର ଆମ୍ବେଦକରଙ୍କ ଉପରେ ଲିଖିତ ପୁସ୍ତକର ମଧ୍ୟ କରିବେ ଉନ୍ମୋଚନ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଆସନ୍ତାକାଲି ଦିନ 11ଟା ବେଳେ ଭାରତୀୟ ବିଶ୍ୱବିଦ୍ୟାଳୟ ସଂଘର ୯୪ତମ ବାର୍ଷିକ ସମାରୋହ ଓ କୁଳପତିମାନଙ୍କ ଜାତୀୟ ଆଲୋଚନାଚକ୍ରକୁ ଭିଡିଓ କନ୍ଫରେନ୍ସିଂ ଜରିଆରେ ସମ୍ବୋଧିତ କରିବେ । ସେ ମଧ୍ୟ ଶ୍ରୀ କିଶୋର ମକୱାନାଙ୍କ ଦ୍ୱାରା ଲିଖିତ ଡକ୍ଟର ବି.ଆର. ଆମ୍ବେଦକରଙ୍କ ଚାରିଟି ପୁସ୍ତକ ମଧ୍ୟ ଉନ୍ମୋଚନ କରିବେ । ଗୁଜରାଟର ରାଜ୍ୟପାଳ ଓ ମୁଖ୍ୟମନ୍ତ୍ରୀ ଓ କେନ୍ଦ୍ର ଶିକ୍ଷାମନ୍ତ୍ରୀ ମଧ୍ୟ ଏଥିରେ ଉପସ୍ଥିତ ରହିବେ । ଅହମ୍ମଦାବାଦ ସ୍ଥିତ ଡକ୍ଟର ଆମ୍ବେଦକର ମୁକ୍ତ ବିଶ୍ୱବିଦ୍ୟାଳୟ ଏହି କାର୍ଯ୍ୟକ୍ରମ ଆୟୋଜିତ କରୁଛି ।
ଏ.ଆଇ.ୟୁ. ସମାରୋହ ଏବଂ କୁଳପତି ଜାତୀୟ ଆଲୋଚନାଚକ୍ର ସମ୍ପର୍କରେ ପଦେଅଧେ
ଦେଶରେ ଉଚ୍ଚ ଶିକ୍ଷାର ସର୍ବୋଚ୍ଚ ସଂସ୍ଥା ଭାରତୀୟ ବିଶ୍ୱବିଦ୍ୟାଳୟ ସଂଘ  ଚଳିତମାସ ୧୪ ଓ ୧୫ ତାରିଖ ଦୁଇଦିନ ଧରି ଏହାର ୯୫ତମ ବାର୍ଷିକ ସମାରୋହ ପାଳନ କରୁଛି । ଏହି ଅଧିବେଶନରେ ଏ.ଆଇ.ୟୁ. ତାର ପୂର୍ବବର୍ଷର ସଫଳତାର ଆର୍ଥିକ ବିବରଣୀ ପ୍ରଦାନ କରିବା ସହ ଆଗାମୀ ବର୍ଷ ପାଇଁ ହାତକୁ ନେଉଥିବା ଯୋଜନା ଉପରେ ମଧ୍ୟ ଆଲୋକପାତ କରିଥାଏ । ଏଥିରେ ଆସୀନ ସଦସ୍ୟମାନଙ୍କୁ ଆଂଚଳିକ କୁଳପତି ସମ୍ମିଳନୀରେ ସୁପାରିଶ ଓ ବର୍ଷବ୍ୟାପୀ ହୋଇଥିବା ଅନ୍ୟାନ୍ୟ ଆଲୋଚନା ସମ୍ପର୍କରେ ମଧ୍ୟ ଅବଗତ କରାଯାଏ । ଏଥି ସହ ଏ.ଆଇ.ୟୁ. ଏହାର ୯୬ତମ ପ୍ରତିଷ୍ଠା ଦିବସ ମଧ୍ୟ ପାଳନ କରିବ । ୧୯୨୫ମସିହାରେ ମହାନୁଭବ ଡକ୍ଟର ସର୍ବପଲ୍ଲୀ ରାଧାକିଷ୍ଣନ ଓ ଡକ୍ଟର ଶ୍ୟାମା ପ୍ରସାଦ ମୁଖାର୍ଜୀଙ୍କ ପୃଷ୍ଠପୋଷକତାରେ ଏହାର ଗଠନ କରାଯାଇଥିଲା ।
ଦେଶରେ ଉଚ୍ଚ ଶିକ୍ଷାର ସଂସ୍କାର ପାଇଁ ଜାତୀୟ ଶିକ୍ଷାନୀତି-୨୦୨୦ ତ୍ୱରାନ୍ୱିତ କରିବା ନେଇ କୁଳପତିମାନଙ୍କ ଏକ ଜାତୀୟ ଆଲୋଚନାଚକ୍ର ମଧ୍ୟ ଏହି ସମ୍ମଳନୀ କାଳରେ ଅନୁଷ୍ଠିତ ହେବ । ନିକଟରେ ଲାଗି କରାଯାଇଥିବା ଜାତୀୟ ଶିକ୍ଷାନୀତି-୨୦୨୦କୁ ତ୍ୱରାନ୍ୱିତ କରିବା ନେଇ ମାର୍ଗଦର୍ଶିକା ମଧ୍ୟ ଏହି ଅଧିବେଶନ କାଳରେ ସ୍ଥିର ହେବ । ଏହାର ମୁଖ୍ୟ ହକ୍ଦାର ବିଦ୍ୟାର୍ଥୀମାନଙ୍କ ସ୍ୱାର୍ଥ ପାଇଁ ନୀତିକୁ ତ୍ୱରାନ୍ୱିତ କରିବା ପାଇଁ ନିର୍ଭୁଲ କାର୍ଯ୍ୟକାରୀ ଯୋଜନା ମଧ୍ୟ ପ୍ରସ୍ତୁତ ହେବ ।
ପୁସ୍ତକ ଉନ୍ମୋଚନ ବିଷୟରେ
ଶ୍ରୀ କିଶୋର ମକୱାନାଙ୍କ ଦ୍ୱାରା ଲିଖିତ ବାବା ସାହେବ ଭୀମରାଓ ଆମ୍ବେଦକରଙ୍କ ଜୀବନୀ ଉପରେ ଆଧାରିତ ନିମ୍ନଲିଖିତ ପୁସ୍ତକଗୁଡିକୁ ମଧ୍ୟ ପ୍ରଧାନମନ୍ତ୍ରୀ ଉନ୍ମୋଚନ କରିବେ ।
୧. ଡକ୍ଟର ଆମ୍ବେଦକର ଜୀବନ ଦର୍ଶନ ।
୨. ଡକ୍ଟର ଆମ୍ବେଦକର ବ୍ୟକ୍ତି ଦର୍ଶନ ।
୩.ଡକ୍ଟର ଆମ୍ବେଦକର ରାଷ୍ଟ୍ରଦର୍ଶନ ଏବଂ
୪. ଡକ୍ଟର ଆମ୍ବେଦକର ଆୟାମ୍ ଦର୍ଶନ ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ଡାକ୍ତର, ମେଡିକାଲ କର୍ମଚାରୀ ଓ ଆଗଧାଡିର କର୍ମୀଙ୍କ ସୁରକ୍ଷାକୁ ନିଶ୍ଚିତ କରିବାକୁ ରାଜ୍ୟଗୁଡିକୁ କେନ୍ଦ୍ରର ନିର୍ଦ୍ଦେଶ
• କର୍ତ୍ତବ୍ୟ ସଂପାଦନ ବେଳେ କରୋନା ସଂକ୍ରମଣରେ ଏଭଳି କୌଣସି ବ୍ୟକ୍ତି ବିଶେଷଙ୍କ ମୃତ୍ୟୁ ଘଟିଲେ ତାଙ୍କ ଶେଷ କୃତ୍ୟ ସଂପାଦନରେ ବାଧା ପ୍ରଦାନକାରୀଙ୍କ ବିରୋଧରେ କଠୋର କାର୍ଯ୍ୟାନୁଷ୍ଠାନ ହେବ
କରୋନା ସଂକ୍ରମିତଙ୍କ ଚିକିତ୍ସା ଓ ସେବାରେ ନିୟୋଜିତ ଚିକିତ୍ସକ, ସ୍ୱାସ୍ଥ୍ୟ କର୍ମୀ, ବିଶେଷଜ୍ଞ ଓ ଅନ୍ୟସମସ୍ତ ଆଗଧାଡିର କର୍ମଚାରୀଙ୍କ ସୁରକ୍ଷା ବ୍ୟବସ୍ଥାକୁ ଦୃଢ ତଥା ସୁନିଶ୍ଚିତ କରିବାକୁ କେନ୍ଦ୍ର ସ୍ୱରାଷ୍ଟ୍ର ମନ୍ତ୍ରୀ ଅମିତ ଶାହଙ୍କ ନିର୍ଦ୍ଦେଶକ୍ରମେ ସ୍ୱରାଷ୍ଟ୍ର ମନ୍ତ୍ରଣାଳୟ ସବୁ ରାଜ୍ୟ ସରକାରମାନଙ୍କୁ ପୁଣି ଥରେ ନିର୍ଦ୍ଦେଶ ଦେଇଛନ୍ତି । ଏସବୁ ପେସାଦାର ବ୍ୟକ୍ତି ବିଶେଷଙ୍କ ବିରୋଧରେ ହିଂସାତ୍ମକ କାର୍ଯ୍ୟ ଓ ଆକ୍ରମଣ ହେଉଥିବାରୁ ସେମାନଙ୍କୁ ସଂପୂର୍ଣ୍ଣ ସୁରକ୍ଷିତ କରିବା ସହ ଆକ୍ରମଣକାରୀଙ୍କ ବିରୋଧରେ ବିହିତ କାର୍ଯ୍ୟାନୁଷ୍ଠାନ ଗ୍ରହଣ କରିବାକୁ ଏହି ନିର୍ଦ୍ଦେଶରେ କୁହାଯାଇଛି । ଆହୁରି ମଧ୍ୟ କର୍ତ୍ତବ୍ୟ ସଂପାଦନ ସମୟରେ ଏହି ଚିକିତ୍ସକ ଓ ପେସାଦାର ବ୍ୟକ୍ତି ବିଶେଷଙ୍କ ମଧ୍ୟରୁ କେହି ଯଦି ସଂକ୍ରମିତ ହୋଇ ପ୍ରାଣ ହରାନ୍ତି ତେବେ ସେମାନଙ୍କ ଶେଷକୃତ୍ୟ କେହି ରୋକି ପାରିବେ ନାହିଁ । ଯିଏ ଏହାକୁ ବିରୋଧ କରିବ ତା ବିରୋଧରେ କଠୋର କାର୍ଯ୍ୟାନୁଷ୍ଠାନ ଗ୍ରହଣ କରିବାକୁ ପରାମର୍ଶ ଦିଆଯାଇଛି ।
ସୂଚନାଯୋଗ୍ୟ ଯେ, ଚିକିତ୍ସକ ଓ ସ୍ୱାସ୍ଥ୍ୟକର୍ମୀଙ୍କ ସୁରକ୍ଷା ପାଇଁ ସ୍ୱରାଷ୍ଟ୍ର ମନ୍ତ୍ରଣାଳୟ ପକ୍ଷରୁ ଏହା ପୂର୍ବରୁ 24 ମାର୍ଚ୍ଚ, 4 ଓ 11 ଏପ୍ରିଲରେ ମାର୍ଗଦର୍ଶିକା ରାଜ୍ୟମାନଙ୍କ ପାଇଁ ଜାରି ହୋଇଥିଲା । ଏହା ସତ୍ୱେ କେତେକ ସ୍ଥାନରେ ଚିକିତ୍ସକ ଓ ସ୍ୱାସ୍ଥ୍ୟକର୍ମୀଙ୍କ ଉପରେ ଆକ୍ରମଣ ଘଟଣା ଘଟିଛି । ଏଭଳି ଘଟଣା ଏହି ସମୟରେ ସବୁ ଚିକିତ୍ସକ, ଚିକିତ୍ସା କର୍ମଚାରୀ ଓ ଆଗଧାଡିର କର୍ମୀଙ୍କ ମଧ୍ୟରେ ଏକ ଅସୁରକ୍ଷାର ଭାବନା ସୃଷ୍ଟି କରିବାର ସମ୍ଭାବନା ରହିଛି । ତେଣୁ ରାଜ୍ୟ ସରକାରମାନେ ସେମାନଙ୍କ ସୁରକ୍ଷା ଓ ନିରାପତ୍ତାକୁ ସୁନିଶ୍ଚିତ କରିବା ଆବଶ୍ୟକ ବୋଲି ନୂଆ ମାର୍ଗ ଦର୍ଶିକାରେ କୁହାଯାଇଛି ।
ସୁପ୍ରିମକୋର୍ଟଙ୍କ ନିର୍ଦ୍ଦେଶ ତଥା ବିପର୍ଯ୍ୟୟ ପରିଚାଳନା ଆଇନ 2005 ଅନୁସାରେ ସବୁ ରାଜ୍ୟ/କେନ୍ଦ୍ରଶାସିତ ଅଂଚଳ ସରକାର ବିଭିନ୍ନ କାର୍ଯ୍ୟାନୁଷ୍ଠାନ ଗ୍ରହଣ କରି ଚିକିତ୍ସକ, ଚିକିତ୍ସା କର୍ମଚାରୀଙ୍କୁ ଆକ୍ରମଣ କରୁଥିବା ବା ନିୟମ ମାନୁନଥିବା ବ୍ୟକ୍ତି ବିଶେଷଙ୍କ ବିରୋଧରେ କଠୋର ପଦକ୍ଷେପ ନେବାକୁ ସ୍ୱରାଷ୍ଟ୍ର ମନ୍ତ୍ରଣାଳୟ କହିଛି ।
ଆହୁରି ମଧ୍ୟ ସ୍ୱାସ୍ଥ୍ୟ ସେବାର ଚିକିତ୍ସକ ଓ କର୍ମଚାରୀଙ୍କ ନିରାପତ୍ତା ଆଦି କଥା ବୁଝି ତୁରନ୍ତ ପଦକ୍ଷେପ ନେବାକୁ ରାଜ୍ୟ ଓ ଜିଲ୍ଲାସ୍ତରରେ ନୋଡାଲ ଅଫିସର ତୁରନ୍ତ ନିଯୁକ୍ତି କରି 24 ଘଣ୍ଟିଆ ସୁରକ୍ଷା ସେବା ଯୋଗାଇ ଦେବାକୁ ସ୍ୱରାଷ୍ଟ୍ର ମନ୍ତ୍ରଣାଳୟ ପକ୍ଷରୁ କୁହାଯାଇଛି । ନୋଡାଲ ଅଫିସର ନିଯୁକ୍ତି, ତାଙ୍କର ଠିକଣା, ଡାକ୍ତରଙ୍କ ପାଇଁ ବିଭିନ୍ନ ସୁରକ୍ଷା ବ୍ୟବସ୍ଥା ଆଦି ସଂପର୍କରେ ଯଥେଷ୍ଟ ପ୍ରଚାର ଓ ପ୍ରସାର ଦିଗରେ କାମ କରିବାକୁ ରାଜ୍ୟମାନଙ୍କୁ ମଧ୍ୟ ପରାମର୍ଶ ଦିଆଯାଇଛି ।